<classify> MAKAMU wa Rais, Samia Suluhu Hassan ametaka zifanyike jitihada za makusudi kunusuru kasi ya kutoweka kwa misitu nchini, ambayo sasa hekta 469,420 zinatoweka kwa mwaka, sawa na takribani hekta 100 kwa miaka miwili. Makamu wa Rais ambaye ni Mlezi wa Jukwaa la Maendeleo Endelevu, alitoa takwimu hizo jijini hapa jana wakati akifungua Kongamano Kuhusu Usimamizi Madhubuti wa Misitu kwa Upatikanaji wa Rasilimali Maji Endelevu. Alisema licha ya takwimu hizo zilizotolewa na Chuo Kikuu cha Kilimo Sokoine SUA mwaka 2017, pia takwimu za Wizara ya Maliasili na Utalii zilizotolewa mwaka 2015, zinaonesha Tanzania inapoteza hekta 372,816 kwa mwaka kutokana na shughuli za kibinadamu kuwa nyingi hasa katika misitu isiyokuwa na usimamizi wa kisheria.Rasilimali za misitu na maji zinaweza kwisha au kutoweka haraka kama hatutazitunza na kuzitumia vizuri. Tanzania ina jumla ya hekta milioni 48 za misitu ambazo zinasimamiwa kwa taratibu mbali mbali, alisema Samia. Kwa upande wa rasilimali ya maji, Makamu wa Rais alisema inazidi kupungua kwa kasi ukilinganisha na mahitaji. Kilimo kisichoendelevu, ujenzi holela, uchomaji mkaa, ukataji kuni, uvunaji haramu wa magogo na ufugaji usiozingatia kanuni, vimekuwa vikisababisha athati kubwa kwa uhai wa rasilimali hizi.Awali, Waziri wa Nchi, Ofisi ya Makamu wa Rais Muungano na Mazingira, George Simbachawene alisema haridhiki na hayupo tayari kuona rasilimali nyingi zinazotengwa, kutafutwa au kuletwa nchini, lakini haziendi katika maeneo au mazingira yaliyoharibika nchini. Alisema rasilimali nyingi zimekuwa zikitengwa kwa ajili ya kuzuia athari za mazingira, lakini zimekuwa haziendi katika maeneo yalioathirika na matoeko yake yamekuwa kidogo. Ofisa Mtendaji Mkuu wa Taasisi ya Uongozi, Profesa Joseph Semboja alisema tangu kuanzishwa kwa Jukwaa la Maendeleo Endelevu mwaka 2002, yamefanyika makongamano matano Iringa, mawili Dar es Salaam, Mtwara na sasa Dodoma.  <topic>: KITAIFA 